CELEX: 32011D0212
Language: bg
Date: 2011-04-04 00:00:00
Title: 2011/212/ЕС: Решение на Комисията от 4 април 2011 година за изменение на Решение 2009/996/ЕС относно финансовото участие на Общността за 2009 г. за покриване на разходите, извършени от Германия, Испания, Италия, Малта, Нидерландия, Португалия и Словения за борба с вредителите по растенията или растителните продукти (нотифицирано под номер C(2011) 2126)

5.4.2011   
            
            
               BG
            
            
               Официален вестник на Европейския съюз
            
            
               L 89/24
            
         РЕШЕНИЕ НА КОМИСИЯТА
   от 4 април 2011 година
   за изменение на Решение 2009/996/ЕС относно финансовото участие на Общността за 2009 г. за покриване на разходите, извършени от Германия, Испания, Италия, Малта, Нидерландия, Португалия и Словения за борба с вредителите по растенията или растителните продукти
   (нотифицирано под номер C(2011) 2126)
   (само текстовете на испански, италиански, малтийски, немски, нидерландски, португалски и словенски език са автентични)
   (2011/212/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 23, параграф 5 от нея,
   като има предвид, че:
   
               (1)
            
            
               В съответствие с Директива 2000/29/ЕО на държавите-членки може да бъде предоставено финансово участие от Съюза за покриване на разходите, пряко свързани с необходимите мерки, които са били предприети или се планира да бъдат предприети за целите на борбата с вредители, въведени от трети държави или от други области на Съюза, за да бъдат унищожени, или в случай че това не е възможно, за да се спре тяхното разпространение.
            
         
               (2)
            
            
               В съответствие с член 23, параграф 5, втора алинея от Директива 2000/29/ЕО финансовото участие на Съюза за фитосанитарен контрол може при определени условия да покрие до 50 % от разходите, пряко свързани с необходимите мерки, посочени в член 23, параграф 2 от посочената директива, и до 25 % в случай на компенсиране на пропуснати ползи, посочено в член 23, параграф 3, втора алинея от посочената директива.
            
         
               (3)
            
            
               За 2009 г. Съюзът предостави общо финансово участие в размер на 14 049 023 EUR за покриване на разходите, извършени от Германия, Испания, Италия, Малта, Нидерландия, Португалия и Словения, както е предвидено в Решение 2009/996/ЕС на Комисията от 17 декември 2009 г. относно финансовото участие на Общността за 2009 г. за покриване на разходите, извършени от Германия, Испания, Италия, Малта, Нидерландия, Португалия и Словения за борба с вредителите по растенията или растителните продукти (2).
            
         
               (4)
            
            
               Както е посочено в раздел III от приложението към Решение 2009/996/ЕС, Испания и Италия получиха финансово участие от Съюза за замяната на унищожени дървета. Испания получи участие в размер на 289 144 EUR за замяната през 2009 г. на иглолистни дървета, засегнати от вредителя Bursaphelenchus xylophilus. Италия получи участие в размер на 14 525 EUR за замяната през 2008 г. на различни видове дървета, засегнати от вредителите Anoplophora chinensis в област Gussago и Anoplophora glabripennis в област Corbetta.
            
         
               (5)
            
            
               Тези разходи, направени от Испания и Италия, бяха свързани пряко със забраната за използване в бъдеще на някои специфични дървета, които представляват гостоприемник на съответните вредители, по смисъла на член 23, параграф 2, буква в) от Директива 2000/29/ЕО. Тези разходи не засягат компенсирането на пропуснати ползи, посочено в член 23, параграф 3, първа алинея, второ тире и втора алинея от посочената директива.
            
         
               (6)
            
            
               Следователно в съответствие с член 23, параграф 5, втора алинея от Директива 2000/29/ЕО финансовото участие на Съюза следва да покрие до 50 % от съответните разходи, а не следва да бъде ограничено до 25 % от тях, както бе погрешно посочено в Решение 2009/996/ЕС. Поради това максималното финансово участие на Съюза в съответните програми, представени от Испания и Италия, следва да бъде увеличено съответно с 289 145 EUR и с 14 525 EUR, като общият размер на участието на Съюза за 2009 г. следва да бъде увеличен до 14 352 693 EUR.
            
         
               (7)
            
            
               Поради това Решение 2009/996/ЕС следва да бъде съответно изменено.
            
         
               (8)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Решение 2009/996/ЕС се изменя, както следва:
   
               1.
            
            
               Член 2, параграф 1 се заменя със следното:
               „1.   Общият размер на финансовото участие, посочено в член 1, е 14 352 693 EUR.“
            
         
               2.
            
            
               В раздел I от приложението трети, четвърти и пети ред се заменят със следното:
               
                           „Испания
                        
                        
                           
                              Bursaphelenchus xylophilus
                           
                        
                        
                           Иглолистни дървета
                        
                        
                           2008 г. и 2009 г.
                        
                        
                           1 и 2
                        
                        
                           3 386 573
                        
                        
                           1 693 286
                        
                     
                           Италия, Lombardia
                           (област Gussago)
                        
                        
                           
                              Anoplophora chinensis
                           
                        
                        
                           Различни видове дървета
                        
                        
                           2008 г. и част от 2009 г. (до 30 април)
                        
                        
                           1 и 2
                        
                        
                           302 683
                        
                        
                           151 341
                        
                     
                           Италия, Lombardia
                           (област Corbetta)
                        
                        
                           
                              Anoplophora glabripennis
                           
                        
                        
                           Различни видове дървета
                        
                        
                           2007 г. и 2008 г.
                        
                        
                           1 и 2
                        
                        
                           302 683
                        
                        
                           103 221“
                        
                     
         
               3.
            
            
               Раздел III от приложението се заличава.
            
         
               4.
            
            
               В края на приложението текстът „Общ размер на участието на Общността (EUR): 14 049 023“ се заменя с текста „Общ размер на участието на Съюза (EUR): 14 352 693“.
            
         Член 2
   Адресати на настоящото решение са Федерална република Германия, Кралство Испания, Италианската република, Република Малта, Кралство Нидерландия, Португалската република и Република Словения.
   
      Съставено в Брюксел на 4 април 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 339, 22.12.2009 г., стр. 49.